Ericu950/Stoicheia-meter-silver huggingface dataset:
τί γὰρ βουλόμενος δισχιλίων προσωρίσω τὴν οἰκίαν , ὅτε τὰς ὀγδοήκοντα μνᾶς ἐνεκάλεις , εἴ γε τὸ χωρίον ἄξιον ἦν πλείονος , ἀλλ οὐκ ἐπὶ τούτῳ καὶ τὰς δισχιλίας ἐτίθεις ;
ἢ ὅταν μέν σοι δοκῇ πάντα τὰ Ἀφόβου διασῴζειν , τό τε χωρίον ἔσται ταλάντου μόνον ἄξιον , καὶ τὴν οἰκίαν ἐν δισχιλίαις προσέξεις , ἥ τε προὶξ ὀγδοήκοντα μναῖ γενήσονται , καὶ ἀξιώσεις ἔχειν ἀμφότερα ·
ὅταν δέ σοι μὴ συμφέρῃ , τ ἀναντία πάλιν ἡ μὲν οἰκία ταλάντου , διότι νῦν ἐγὼ ταύτην ἔχω , τοῦ δὲ χωρίου τὸ περιὸν οὐκ ἐλάττονος ἢ δυοῖν ἄξιον , ἵν ἐγὼ δοκῶ βλάπτειν τοῦτον , οὐκ ἀποστερεῖσθαι 0 1 ;
ὁρᾷς ὡς ὑποκρίνει μὲν δεδωκέναι τὴν προῖκα , φαίνει δὲ κατ οὐ δ ὁντινοῦν τρόπον δεδωκώς ;
τὰ γὰρ ἀληθῆ καὶ μὴ κακουργούμενα τῶν πραγμάτων ἁπλῶς , οἷ ἂν ἐξ ἀρχῆς πραχθῇ , τοιαῦτ ἐστίν ·
σὺ δὲ τ οὐναντίον ἐξελέγχει πράξας εἰς τὴν καθ ἡμῶν ὑπηρεσίαν .
ἄξιον τοίνυν καὶ τὸν ὅρκον , ὁποῖόν τιν ἂν ὤμοσεν , εἴ τις ἔδωκεν , ἐκ τούτων ἰδεῖν 0 .
ὃς γὰρ ὀγδοήκοντα μνᾶς ἔφη τὴν προῖκ εἶναι , εἰ τότ αὐτῷ τις ἔδωκεν , ὀμόσαντι ταῦτ ἀληθῆ λέγειν , κομίσασθαι , τί ἐποίησεν ἄν ;
ἢ δῆλον ὅτι ὤμοσεν 0 ;
τί γὰρ καὶ λέγων οὐ φήσει τότ ἂν ὀμόσαι , νῦν γε τοῦτ ἀξιῶν ;
οὐκοῦν ὅτι γ ἐπιώρκησεν ἄν , ἑαυτὸν ἐξελέγχει ·
νῦν γὰρ οὐκ ὀγδοήκοντα μνᾶς , ἀλλὰ τάλαντον δεδωκέναι φησίν 0 .
τί μᾶλλον ἂν οὖν εἰκότως τις αὐτὸν ἐκεῖν ἐπιορκεῖν ἢ τάδ ἡγοῖτο ;
ἢ τίνα τις δικαίως ἂν ἔχοι περὶ τούτου διάνοιαν , τοῦ ῥᾳδίως οὕτως αὑτὸν ἐξελέγχοντος ὄντ ἐπίορκον ;
ἀλλὰ νὴ Δί ἴσως οὐχὶ πάντ αὐτῷ τοιαῦτα πέπρακται , οὐ δὲ πανταχόθεν δῆλός ἐστι τεχνάζων .
ἀλλὰ καὶ τιμώμενος φανερὸς γέγονεν ὑπὲρ Ἀφόβου ταλάντου , καὶ τοῦτ αὐτὸς ἡμῖν ἀποδώσειν ἐγγυώμενος .
καίτοι σκέψασθ ὅτι τοῦτ ἔστι τεκμήριον οὐ μόνον τοῦ τὴν γυναῖκα συνοικεῖν Ἀφόβῳ καὶ τοῦτον οἰκείως ἔχειν , ἀλλὰ καὶ τοῦ μὴ δεδωκέναι τὴν προῖκα 0 .
τίς γὰρ ἀνθρώπων ἠλίθιός ἐστιν οὕτως ὥστ ἀργύριον μὲν δοὺς τοσοῦτον , ἔπειθ ἓν λαβὼν χωρίον ἀμφισβητούμενον εἰς ἀποτίμησιν , σὺν οἷς πρότερον ἐζημίωτο , τὸν ἀδικήσανθ ὡς δίκαιόν τι ποιήσοντα καὶ τοῦ τῆς δίκης ὀφλήματος προσεγγυήσασθαι 0 ;
καὶ γὰρ οὐ δὲ λόγον τὸ πρᾶγμ ἔχον ἐστίν , τὸν αὐτὸν αὑτῷ μὴ δυνάμενον κομίσασθαι τάλαντον , τοῦτον ἄλλῳ τινὶ φάσκειν ἀποτείσειν καὶ ταῦτ ἐγγυᾶσθαι .
ἀλλὰ καὶ ἀπ αὐτῶν τούτων ἐστὶ δῆλον ὅτι τὴν μὲν προῖκ οὐκ ἔδωκεν , ἀντὶ δὲ πολλῶν χρημάτων τῶν ἐμῶν οἰκεῖος ὢν Ἀφόβῳ ταῦτ ἀπετιμᾶτο , κληρονόμον τὴν ἀδελφὴν τῶν ἐμῶν μετ ἐκείνου καταστῆσαι βουλόμενος .
εἶτα νῦν παρακρούσασθαι ζητεῖ καὶ φενακίζει , λέγων ὡς πρότερον τοὺς ὅρους ἔστησεν ἢ κεῖνον τὴν δίκην ὀφλεῖν .
οὐ πρότερόν γ ἢ παρὰ σοί , νῦν εἰ ἀληθῆ λέγεις 0 .
δῆλον γὰρ ὅτι καταγνοὺς ἀδικίαν αὐτοῦ ταῦτ ἐποίεις 0 .
εἶτα καὶ γελοῖον τοῦτο λέγειν , ὥσπερ οὐκ εἰδότων ὑμῶν ὅτι πάντες οἱ τὰ τοιαῦτ ἀδικοῦντες σκοποῦσι τί λέξουσιν , καὶ οὐδεὶς πώποτ ὦφλεν σιωπῶν οὐ δ ἀδικεῖν ὁμολογῶν 0 ·
ἀλλ ἐπειδὰν οἶμαι μηδὲν ἀληθὲς λέγων ἐξελεγχθῇ , τότε γιγνώσκεται ὁποῖός ἐστιν .
ὅπερ καὶ οὗτος ἔμοιγε δοκεῖ πάσχειν .
ἐπεὶ φέρε , πῶς ἐστι δίκαιον , ἐὰν μὲν ὀγδοήκοντα μνῶν θῇς ὅρους , ὀγδοήκοντα μνᾶς εἶναι τὴν προῖκα , ἐὰν δὲ πλείονος πλέον , ἐὰν δ ἐλάττονος ἔλαττον 0 1 2 ;
ἢ πῶς ἐστι δίκαιον , τῆς ἀδελφῆς τῆς σῆς μηδέπω καὶ τήμερον ἄλλῳ συνοικούσης μη δ ἀπηλλαγμένης Ἀφόβου , μη δὲ τὴν προῖκα δεδωκότος σοῦ , μη δ ὑπὲρ τούτων εἰς βάσανον μη δ εἰς ἄλλο δίκαιον μηδὲν καταφεύγειν ἐθέλοντος , ὅτι σὺ στῆσαι φὴς ὅρους , σὸν εἶναι τὸ χωρίον ;
ἐγὼ μὲν οὐδαμῶς οἶμαι ·
τὴν γὰρ ἀλήθειαν σκεπτέον , οὐχ ἅ τις αὑτῷ παρεσκεύασεν ἐξεπίτηδες εἰς τὸ λέγειν τι δοκεῖν , ὥσπερ ὑμεῖς 0 .
ἔπειτα τὸ δεινότατον 0 ·
εἰ καὶ δεδωκότες ἦθ ὡς μάλιστα τὴν προῖκα , ἣν οὐ δεδώκατε , τίς ὁ τούτων αἴτιος 0 ;
οὐχ ὑμεῖς , ἐπεὶ ἐπὶ τ ἄμ ἔδοτε 0 ;
οὐχ ὅλοις ἔτεσιν πρότερον δέκα τ ἀμὰ λαβὼν εἶχεν ἐκεῖνος ὧν ὦφλεν τὴν δίκην , ἢ κηδεστήν σοι γενέσθαι ;
ἢ σὲ μὲν δεῖ κομίσασθαι πάντα , τὸν δὲ καὶ καταδικασάμενον καὶ δι ὀρφανίαν ἠδικημένον καὶ προικὸς ἀληθινῆς ἀπεστερημένον , ὃν μόνον ἀνθρώπων οὐ δὲ τῆς ἐπωβελίας ἄξιον ἦν κινδυνεύειν , ἠναγκάσθαι τοιαῦτα παθεῖν , κεκομισμένον μη δ ὁτιοῦν , καὶ ταῦτ ἐθέλοντα ποιεῖν ἐφ ὑμῖν αὐτοῖς , εἴ τι τῶν δεόντων ἐβούλεσθε πράττειν ;
ἄνδρες δικασταί , βούλομαι παραγεγραμμένος μὴ εἰσαγώγιμον εἶναι τὴν δίκην , περὶ τῶν νόμων πρῶτον εἰπεῖν , καθ οὓς παρεγραψάμην .
οἱ νόμοι κελεύουσιν , ὦ ἄνδρες δικασταί , τὰς δίκας εἶναι τοῖς ναυκλήροις καὶ τοῖς ἐμπόροις τῶν Ἀθήναζε καὶ τῶν Ἀθήνηθεν συμβολαίων , καὶ περὶ ὧν ἂν ὦσι συγγραφαί ·
ἂν δέ τις παρὰ ταῦτα δικάζηται , μὴ εἰσαγώγιμον εἶναι τὴν δίκην .
τουτῳὶ τοίνυν Ζηνοθέμιδι πρὸς μὲν ἐμὲ ὅτι οὐδὲν ἦν συμβόλαιον οὐ δὲ συγγραφή , κ αὐτὸς ὁμολογεῖ ἐν τῷ ἐγκλήματι ·
δανεῖσαι δέ φησιν Ἡγεστράτῳ ναυκλήρῳ , τούτου δ ἀπολομένου ἐν τῷ πελάγει , ἡμᾶς τὸ ναῦλον σφετερίσασθαι ·
τουτὶ τὸ ἔγκλημ ἐστίν .
ἐκ δὴ τοῦ αὐτοῦ λόγου τήν τε δίκην οὐκ εἰσαγώγιμον οὖσαν μαθήσεσθε , καὶ τὴν ὅλην ἐπιβουλὴν καὶ πονηρίαν τουτουὶ τοῦ ἀνθρώπου ὄψεσθε .
δέομαι δ ὑμῶν πάντων , ὦ ἄνδρες δικασταί , εἴπερ ἄλλῳ τινὶ πώποτε πράγματι τὸν νοῦν προσέσχετε , καὶ τούτῳ προσέχειν ·
ἀκούσεσθε γὰρ ἀνθρώπου τόλμαν καὶ πονηρίαν οὐ τὴν τυχοῦσαν , ἄνπερ ἐγὼ τὰ πεπραγμέν αὐτῷ πρὸς ὑμᾶς πολλάκις εἰπεῖν δυνηθῶ .
οἶμαι δέ .
ζηνόθεμις γὰρ οὑτοσί , ὢν ὑπηρέτης Ἡγεστράτου τοῦ ναυκλήρου , ὃν καὶ αὐτὸς ἔγραψεν ἐν τῷ ἐγκλήματι ὡς ἐν τῷ πελάγει ἀπώλετο  πῶς δέ , οὐ προσέγραψεν , ἀλλ ἐγὼ φράσω  , ἀδίκημα τοιουτονὶ μετ ἐκείνου συνεσκευάσατο .
χρήματ ἐν ταῖς Συρακούσαις ἐδανείζεθ οὗτος κ ἀκεῖνος .
ὡμολόγει δ ἐκεῖνος μὲν πρὸς τοὺς τούτῳ δανείζοντας , εἴ τις ἔροιτο , ἐνεῖναι σῖτον ἐν τῇ νηὶ τούτῳ πολύν , οὗτος δὲ πρὸς τοὺς ἐκείνῳ τὸν γόμον οἰκεῖον ἔχειν αὐτὸν τῆς νεώς 0 ·
ὢν δ ὁ μὲν ναύκληρος , ὁ δ ἐπιβάτης , ἐπιστεύοντ εἰκότως ἃ περὶ ἀλλήλων ἔλεγον 0 1 .
λαμβάνοντες δὲ τὰ χρήματα , οἴκαδ ἀπέστελλον εἰς τὴν Μασσαλίαν , καὶ οὐδὲν εἰς τὴν ναῦν εἰσέφερον .
οὐσῶν δὲ τῶν συγγραφῶν , ὥσπερ εἰώθασιν ἅπασαι , σωθείσης τῆς νεὼς ἀποδοῦναι τὰ χρήματα , ἵν ἀποστερήσαιεν τοὺς δανείσαντας , τὴν ναῦν καταδῦσαι ἐβουλεύσαντο .
ὁ μὲν οὖν Ἡγέστρατος , ὡς ἀπὸ τῆς γῆς ἀπῆραν δυοῖν ἢ τριῶν ἡμερῶν πλοῦν , καταβὰς τῆς νυκτὸς εἰς κοίλην ναῦν διέκοπτε τοῦ πλοίου τὸ ἔδαφος .
οὑτοσὶ δ , ὡς οὐδὲν εἰδώς , ἄνω μετὰ τῶν ἄλλων ἐπιβατῶν διέτριβεν .
ψόφου δὲ γενομένου , αἰσθάνονται οἱ ἐν τῷ πλοίῳ ὅτι κατόν τι ἐν κοίλῃ νηὶ γίγνεται , καὶ βοηθοῦσι κάτω .
ὡς δ ἡλίσκεθ ὁ Ἡγέστρατος καὶ δίκην δώσειν ὑπέλαβεν , φεύγει καὶ διωκόμενος ῥίπτει αὑτὸν εἰς τὴν θάλατταν , διαμαρτὼν δὲ τοῦ λέμβου διὰ τὸ νύκτ εἶναι , ἀπεπνίγη .
ἐκεῖνος μὲν οὕτως , ὥσπερ ἄξιος ἦν , κακὸς κακῶς ἀπώλετο , ἃ τοὺς ἄλλους ἐπεβούλευσε ποιῆσαι , ταῦτα παθὼν αὐτός .
οὑτοσὶ δ ὁ κοινωνὸς αὐτοῦ καὶ συνεργὸς τὸ μὲν πρῶτον εὐθὺς ἐν τῷ πλοίῳ παρὰ τ ἀδικήματα , ὡς οὐδὲν εἰδώς , ἀλλ ἐκπεπληγμένος καὶ αὐτός , ἔπειθεν τὸν πρῳρέα καὶ τοὺς ναύτας εἰς τὸν λέμβον ἐκβαίνειν καὶ ἐκλιπεῖν τὴν ναῦν τὴν ταχίστην , ὡς ἀνελπίστου τῆς σωτηρίας οὔσης καὶ καταδυσομένης τῆς νεὼς αὐτίκα μάλα , ἵν , ὅπερ διενοήθησαν , τοῦτ ἐπιτελεσθείη καὶ ἡ ναῦς ἀπόλοιτο καὶ τὰ συμβόλαι ἀποστερήσαιεν .
ἀποτυχὼν δὲ τούτου , καὶ τοῦ παρ ἡμῶν συμπλέοντος ἐναντιωθέντος καὶ τοῖς ναύταις μισθούς , εἰ διασῴσειαν τὴν ναῦν , μεγάλους ἐπαγγειλαμένου , σωθείσης εἰς Κεφαλληνίαν τῆς νεὼς διὰ τοὺς θεοὺς μάλιστά γε , εἶτα καὶ διὰ τὴν τῶν ναυτῶν ἀρετήν , πάλιν μετὰ τῶν Μασσαλιωτῶν τῶν τοῦ Ἡγεστράτου πολιτῶν μὴ καταπλεῖν Ἀθήναζε τὸ πλοῖον ἔπραττε , λέγων ὡς αὐτός τε καὶ τὰ χρήματ ἐκεῖθέν ἐστι , καὶ ὁ ναύκληρος εἴη καὶ οἱ δεδανεικότες Μασσαλιῶται .
ἀποτυχὼν δὲ καὶ τούτου , καὶ τῶν ἀρχόντων τῶν ἐν τῇ Κεφαλληνίᾳ γνόντων Ἀθήναζε τὴν ναῦν καταπλεῖν , ὅθενπερ ἀνήχθη , ὃν οὐ δ ἂν εἷς ἐλθεῖν ᾤετο δεῦρο τολμῆσαι τοιαῦτά γ ἐσκευωρημένον καὶ πεποιηκότα , οὗτος , ὦ ἄνδρες Ἀθηναῖοι , τοσοῦτον ὑπερβέβληκεν ἀναιδείᾳ καὶ τόλμῃ , ὥστ οὐκ ἐλήλυθεν μόνον , ἀλλὰ καὶ τοῦ σίτου τοῦ ἡμετέρου ἀμφισβητήσας ἡμῖν δίκην προσείληχεν .
τί οὖν ποτ ἐστὶν τὸ αἴτιον , καὶ τῷ ποτ ἐπηρμένος οὗτος καὶ ἐλήλυθεν καὶ τὴν δίκην εἴληχεν ;
ἐγὼ ὑμῖν ἐρῶ , ἄνδρες δικασταί , ἀχθόμενος μὲν νὴ τὸν Δία καὶ θεούς , ἀναγκαζόμενος δέ .
ἔστιν ἐργαστήρια μοχθηρῶν ἀνθρώπων συνεστηκότων ἐν τῷ Πειραιεῖ ·
οὓς οὐ δ ὑμεῖς ἀγνοήσετ ἰδόντες .
ἐκ τούτων ἕνα , ἡνίχ οὗτος ἔπραττεν ὅπως ἡ ναῦς μὴ καταπλεύσεται δεῦρο , πρεσβευτὴν ἐκ βουλῆς τινα λαμβάνομεν γνώριμον οὑτωσί , ὅ τι δ ἦν οὐκ εἰδότες , ἀτύχημ οὐδὲν ἔλαττον , εἰ οἷόν τ εἰπεῖν , ἀτυχήσαντες ἢ τὸ ἐξ ἀρχῆς πονηροῖς ἀνθρώποις συμμεῖξαι 0 1 .
οὗτος ὁ πεμφθεὶς ὑφ ἡμῶν  Ἀριστοφῶν ὄνομ αὐτῷ  , ὃς καὶ τὰ τοῦ Μικκαλίωνος πράγματ ἐσκευώρηται  ταῦτα γὰρ νῦν ἀκούομεν  , ἠργολάβηκεν αὐτὸς καὶ κατεπήγγελται τουτῳί , καὶ ὅλως ἐστὶν ὁ πάντα πράττων οὗτος ·
ὁδὶ δ ἅσμενος δέδεκται ταῦτα .
ὡς γὰρ διήμαρτεν τοῦ διαφθαρῆναι τὸ πλοῖον , οὐκ ἔχων ἀποδοῦναι τὰ χρήματα τοῖς δανείσασιν  πῶς γάρ 0 ;
ἅ γ ἐξ ἀρχῆς μὴ ἐνέθετο  ἀντιποιεῖται τῶν ἡμετέρων , καί φησι τῷ Ἡγεστράτῳ ἐπὶ τούτῳ τῷ σίτῳ δεδανεικέναι ὃν ὁ παρ ἡμῶν ἐπιπλέων ἐπρίατο .
οἱ δὲ δανεισταὶ τὸ ἐξ ἀρχῆς ἐξηπατημένοι , ὁρῶντες ἑαυτοῖς ἀντὶ τῶν χρημάτων ἄνθρωπον πονηρὸν χρήστην , ἄλλο δ οὐδέν , ἐλπίδ ἔχοντες ὑπὸ τούτου παρακρουσθέντων ὑμῶν ἐκ τῶν ἡμετέρων ἀπολήψεσθαι τὰ ἑαυτῶν , ὃν ἴσασιν ψευδόμενον ταῦτα καθ ἡμῶν , τούτῳ συνδικεῖν ἀναγκάζονται τοῦ συμφέροντος εἵνεκα τοῦ ἑαυτῶν .
τὸ μὲν οὖν πρᾶγμ ὑπὲρ οὗ τὴν ψῆφον οἴσετε , ὡς εἰπεῖν ἐν κεφαλαίῳ , τοιοῦτόν ἐστιν .
βούλομαι δὲ τοὺς μάρτυρας ὧν λέγω πρῶτον ὑμῖν παρασχόμενος , μετὰ ταῦτ ἤδη καὶ τ ἄλλα διδάσκειν .
καί μοι λέγε τὰς μαρτυρίας .
ἐπειδὴ τοίνυν ἀφίκετο δεῦρο τὸ πλοῖον , γνόντων τῶν Κεφαλλήνων ἀντιπράττοντος τούτου , ὅθεν ἐξέπλευσε τὸ πλοῖον , ἐνταῦθα καὶ καταπλεῖν αὐτό , τὴν μὲν ναῦν οἱ ἐπὶ τῇ νηὶ δεδανεικότες ἐνθένδ εὐθέως εἶχον , τὸν δὲ σῖτον ὁ ἠγορακὼς εἶχεν ·
ἦν δ οὗτος ὁ ἡμῖν τὰ χρήματ ὀφείλων .
μετὰ ταῦθ ἧκεν οὗτος ἔχων τὸν παρ ἡμῶν πεμφθέντα πρεσβευτήν , τὸν Ἀριστοφῶντα , καὶ ἠμφεσβήτει τοῦ σίτου , φάσκων Ἡγεστράτῳ δεδανεικέναι .
τί λέγεις , ἄνθρωπε ;
εὐθέως ὁ Πρῶτος  τοῦτο γὰρ ἦν τ οὔνομα τῷ τὸν σῖτον εἰσαγαγόντι , τῷ τὰ χρήμαθ ἡμῖν ὀφείλοντι  σὺ χρήματα δέδωκας Ἡγεστράτῳ , μεθ οὗ τοὺς ἄλλους ἐξηπάτηκας , ὅπως δανείσηται , καὶ σοὶ πολλάκις λέγοντος ὅτι τοῖς προϊεμένοις ἀπολεῖται τὰ χρήματα ;
σὺ οὖν ταῦτ ἀκούων αὐτὸς ἂν προήκω ;
ἔφη καὶ ἀναιδὴς ἦν .
οὐκοῦν εἰ τὰ μάλιστ ἀληθῆ λέγεις , τῶν παρόντων τις ὑπέλαβεν , ὁ σὸς κοινωνὸς καὶ πολίτης , ὁ Ἡγέστρατος , ὡς ἔοικεν , ἐξηπάτηκέν σε , καὶ ὑπὲρ τούτων αὐτὸς αὑτῷ θανάτου τιμήσας ἀπόλωλεν .
καὶ ὅτι γ , ἔφη τις τῶν παρόντων , ἁπάντων ἐστὶ συνεργὸς οὗτος ἐκείνῳ , σημεῖον ὑμῖν ἐρῶ ·
πρὸ γὰρ τοῦ διακόπτειν ἐπιχειρῆσαι τὴν ναῦν , τίθενται πρός τινα τῶν συμπλεόντων οὗτος καὶ ὁ Ἡγέστρατος συγγραφήν .
καίτοι εἰ μὲν εἰς πίστιν ἔδωκας , τί πρὸ τοῦ κακουργήματος ἂν τὰ βέβαι ἐποιοῦ ;
εἰ δ ἀπιστῶν ἐτύγχανες , τί οὐχ , ὥσπερ οἱ ἄλλοι , τὰ δίκαι ἐλάμβανες ἐν τῇ γῇ 0 ;
τί ἂν τὰ πολλὰ λέγοι τις ;
ἦν γὰρ οὐ δ ὁτιοῦν πλέον ἡμῖν ταῦτα λέγουσιν , ἀλλ εἴχετο τοῦ σίτου .
ἐξῆγεν αὐτὸν Πρῶτος καὶ ὁ κοινωνὸς τοῦ Πρώτου , Φέρτατος ·
οὑτοσὶ δ οὐκ ἐξήγετο , οὐ δ ἂν ἔφη διαρρήδην ὑπ οὐδενὸς ἐξαχθῆναι , εἰ μὴ αὐτὸν ἐγὼ ἐξάξω .
μετὰ ταῦτα πρ οὐκαλεῖθ ὁ Πρῶτος αὐτὸν καὶ ἡμεῖς ἐπὶ τὴν ἀρχὴν τὴν τῶν Συρακοσίων , κ ἂν μὲν ἐωνημένος τὸν σῖτον ἐκεῖνος φαίνηται καὶ τὰ τέλη κείμεν ἐκείνῳ καὶ τὰς τιμὰς ὁ διαλύων ἐκεῖνος , τοῦτον πονηρὸν ὄντ ἀξιοῦμεν ζημιοῦσθαι , εἰ δὲ μή , καὶ τὰ διάφορ ἀπολαβεῖν καὶ τάλαντον προσλαβεῖν , καὶ τοῦ σίτου ἀφιστάμεθα 0 .
ταῦτ ἐκείνου προκαλουμένου καὶ λέγοντος καὶ ἡμῶν οὐδὲν ἦν πλέον , ἀλλ ἦν αἵρεσις ἢ τοῦτον ἐξάγειν ἢ ἀπολωλεκέναι σωθέντα καὶ παρόντα τὰ ἡμέτερ αὐτῶν .
ὁ γὰρ αὖ Πρῶτος διεμαρτύρετ ἐξάγειν , βεβαιῶν ἀναπλεῖν ἐθέλειν εἰς τὴν Σικελίαν ·
εἰ δὲ ταῦτ ἐθέλοντος αὑτοῦ προησόμεθ ἡμεῖς τούτῳ τὸν σῖτον , οὐδὲν αὑτῷ μέλειν 0 .
καὶ ὅτι ταῦτ ἀληθῆ λέγω , καὶ οὔ τ ἂν ἐξαχθῆναι ἔφη , εἰ μὴ ὑπ ἐμοῦ , οὔ θ ἃ πρ οὐκαλεῖτο περὶ τοῦ ἀναπλεῖν ἐδέχετο , ἔν τε τῷ πλῷ τὴν συγγραφὴν ἔθετο , λέγε τὰς μαρτυρίας .
ἐπειδὴ τοίνυν οὔ τ ἐξάγεσθαι ἤθελεν ὑπὸ τοῦ Πρώτου οὔ τ εἰς τὴν Σικελίαν ἀναπλεῖν ἐπὶ τὰ δίκαια , προειδώς θ ἅπαντ ἐφαίνετο , ἃ ὁ Ἡγέστρατος ἐκακούργει , λοιπὸν ἦν ἡμῖν τοῖς ἐνθένδε μὲν πεποιημένοις τὸ συμβόλαιον , παρειληφόσι δὲ τὸν σῖτον παρὰ τοῦ δικαίως ἐκεῖ πριαμένου , ἐξάγειν τοῦτον .
τί γὰρ ἂν καὶ ἄλλ ἐποιοῦμεν ;
οὔπω γὰρ τοῦτό γ οὐδεὶς ἡμῶν τῶν κοινωνῶν ὑπέλαβεν , ὡς ὑμεῖς γνώσεσθέ ποτ εἶναι τούτου τὸν σῖτον , ὃν καταλιπεῖν οὗτος ἔπειθεν τοὺς ναύτας , ὅπως ἀπόλοιτο τοῦ πλοίου καταδύντος .
ὃ καὶ μέγιστόν ἐστι σημεῖον τοῦ μηδὲν προσήκειν αὐτῷ .
τίς γὰρ ἂν τὸν ἑαυτοῦ σῖτον ἔπειθε προέσθαι τοὺς σῴζειν βουλομένους ;
ἢ τίς οὐκ ἂν ἔπλει δεξάμενος τὴν πρόκλησιν εἰς τὴν Σικελίαν , οὗ ταῦτ ἦν ἐλέγξαι καθαρῶς .
καὶ μὴν οὐ δὲ τοῦτ ἐμέλλομεν ὑμῶν καταγνώσεσθαι , ὡς εἰσαγώγιμον ψηφιεῖσθε τούτῳ τὴν δίκην περὶ τούτων τῶν χρημάτων , ἃ κατὰ πολλοὺς τρόπους οὗτος ἔπραττεν ὅπως μὴ εἰσαγώγιμα δεῦρ ἔσται , πρῶτον μὲν ὅτ αὐτὰ καταλιπεῖν τοὺς ναύτας ἔπειθεν , εἶθ ὅτ ἐν Κεφαλληνίᾳ μὴ δεῦρο πλεῖν τὴν ναῦν ἔπραττεν .
πῶς γὰρ οὐκ αἰσχρὸν καὶ δεινὸν ἂν γένοιτο , εἰ Κεφαλλῆνες μέν , ὅπως τοῖς Ἀθηναίοις σωθῇ τὰ χρήματα , δεῦρο πλεῖν τὴν ναῦν ἔκριναν , ὑμεῖς δ ὄντες Ἀθηναῖοι τὰ τῶν πολιτῶν τοῖς καταποντίσαι βουληθεῖσιν δοῦναι γνοίητε , καὶ ἃ μὴ καταπλεῖν ὅλως οὗτος δεῦρ ἔπραττεν , ταῦτ εἰσαγώγιμα τούτῳ ψηφίσαισθε ;
μὴ δῆτ , ὦ Ζεῦ καὶ θεοί .
λέγε δή μοι τί παραγέγραμμαι .
πΑΡΑγΡΑφΗ .
λέγε δή μοι τὸν νόμον .
ὅτι μὲν τοίνυν ἐκ τῶν νόμων παρεγραψάμην μὴ εἰσαγώγιμον εἶναι τὴν δίκην , ἱκανῶς οἴομαι δεδεῖχθαι ·
τέχνην δ ἀκούσεσθε τοῦ σοφοῦ τοῦ ταῦτα πάντα συντεθηκότος , τοῦ Ἀριστοφῶντος .
ὡς γὰρ ἐκ τῶν πραγμάτων ἁπλῶς οὐδὲν ἑώρων δίκαιον ἑαυτοῖς ἐνόν , ἐπικηρυκεύονται τῷ Πρώτῳ καὶ πείθουσι τὸν ἄνθρωπον ἐνδοῦναι τὰ πράγμαθ ἑαυτοῖς , πράττοντες μὲν ὡς ἔοικεν καὶ ἐξ ἀρχῆς τοῦτο , ὡς ἡμῖν νῦν φανερὸν γέγονεν , οὐ δυνάμενοι δὲ πεῖσαι .
ὁ γὰρ Πρῶτος , ἕως μὲν ᾤετο τὸν σῖτον κέρδος ἐλθόντα ποιήσειν , ἀντείχετο τούτου , καὶ μᾶλλον ᾑρεῖτ αὐτός τε κερδᾶναι καὶ ἡμῖν τὰ δίκαι ἀποδοῦναι , ἢ κατακοινωνήσας τούτοις τῆς μὲν ὠφελίας τούτους ποιῆσαι μερίτας , ἡμᾶς δ ἀδικῆσαι 0 ·
ὡς δὲ δεῦρ ἥκοντος αὐτοῦ καὶ περὶ ταῦτα πραγματευομένου , ἐπανῆκεν ὁ σῖτος , ἄλλην εὐθέως ἔλαβεν γνώμην .
καὶ ἅμα  εἰρήσεται γάρ , ἄνδρες Ἀθηαῖοι , πᾶσα πρὸς ὑμᾶς ἡ ἀλήθεια  καὶ ἡμεῖς οἱ δεδανεικότες προσεκρούομεν αὐτῷ καὶ πικρῶς εἴχομεν , τῆς τε ζημίας ἐφ ἡμᾶς ἰούσης τῆς περὶ τὸν σῖτον καὶ συκοφάντην ἀντὶ χρημάτων αἰτιώμενοι τοῦτον ἡμῖν κεκομικέναι .
ἐκ τούτων , οὐ δὲ φύσει χρηστὸς ὢν ἅνθρωπος δῆλον ὅτι , ἐπὶ τούτους ἀποκλίνει , καὶ συγχωρεῖ τὴν δίκην ἔρημον ὀφλεῖν , ἣν οὗτος αὐτῷ λαγχάνει τότε , ὅτ οὔπω τ αὔτ ἐφρόνουν 0 .
εἰ μὲν γὰρ ἀφῆκε τὸν Πρῶτον , ἐξελήλεγκτ ἂν εὐθέως ἡμᾶς συκοφαντῶν ·
ὀφλεῖν δὲ παρὼν ἐκεῖνος οὐ συνεχώρει , ἵν ἐὰν μὲν αὐτῷ ποιῶσιν ἃ ὡμολογήκασιν  , εἰ δὲ μή , τὴν ἔρημον ἀντιλάχῃ 0 .
ἀλλὰ τί ταῦτα 0 ;
εἰ μὲν γὰρ ἃ γέγραφεν οὗτος εἰς τὸ ἔγκλημ ἐποίει , οὐκ ὀφλεῖν ἂν δίκην δικαίως , ἀλλ ἀποθανεῖν Πρῶτος ἔμοιγε δοκεῖ .
εἰ γὰρ ἐν κακοῖς καὶ χειμῶνι τοσοῦτον οἶνον ἔπινεν ὥσθ ὅμοιον εἶναι μανίᾳ , τί οὐκ ἄξιός ἐστι παθεῖν .
ἢ εἰ γράμματ ἔκλεπτεν 0 ;
εἰ ὑπανέῳγεν ;
ἀλλὰ ταῦτα μὲν αὐτοὶ πρὸς ἑαυτοὺς ὑμεῖς ὅπως ποτ ἔχει διακρινεῖσθε ·
τῇ δ ἐμῇ δίκῃ μηδὲν ἐκείνης πρόσαγε .
εἴ τί σ ἠδίκηκεν ὁ Πρῶτος ἢ λέγων ἢ ποιῶν , ἔχεις ὡς ἔοικε δίκην ·
οὐδεὶς ἡμῶν ἐκώλυεν , οὐ δὲ νῦν παραιτεῖται .
εἰ σεσυκοφάντηκας , οὐ περιεργαζόμεθα .
νὴ Δί , ἀλλ ἐκποδών ἐστιν ἅνθρωπος .
διά γ ὑμᾶς , ἵνα τάς τε μαρτυρίας τὰς ἡμετέρας λίπῃ , καὶ νῦν ὑμεῖς ὅ τι ἂν βούλησθε λέγητε κατ αὐτοῦ .
εἰ γὰρ μὴ δι ὑμῶν ἔρημος ἐγίγνεθ ἡ δίκη , ἅμ ἂν αὐτὸν προσεκαλοῦ καὶ κατηγγύας πρὸς τὸν πολέμαρχον , καὶ εἰ μὲν κατέστησέ σοι τοὺς ἐγγυητάς , μένειν ἠναγκάζετ ἄν , ἢ σὺ παρ ὧν λήψει δίκην ἑτοίμους εἶχες , εἰ δὲ μὴ κατέστησεν , εἰς τὸ οἴκημ ἂν ᾔει .
νῦν δὲ κοινωσάμενοι τὸ πρᾶγμα , ὁ μὲν διὰ σοῦ τὴν γεγονυῖαν ἔκδειαν οὐκ ἀποδώσειν ἡμῖν οἴεται , σὺ δ ἐκείνου κατηγορῶν τῶν ἡμετέρων κύριος γενήσεσθαι .
ἐγὼ μὲν γὰρ αὐτὸν κλητεύσω , σὺ δ οὔ τε κατηγγύησας οὔ τε νῦν κλητεύσεις .
ἔτι τοίνυν ἑτέρα τις ἐστὶν ἐλπὶς αὐτοῖς τοῦ παρακρούσεσθαι καὶ φενακιεῖν ὑμᾶς .
αἰτιάσονται Δημοσθένην , καὶ ἐκείνῳ ἐμὲ πιστεύοντα φήσουσιν ἐξάγειν τουτονί , ὑπολαμβάνοντες τῷ ῥήτορα καὶ γνώριμον εἶναι ἐκεῖνον πιθανὴν ἔχειν τὴν αἰτίαν .
ἐμοὶ δ ἐστὶ μέν , ὦ ἄνδρες Ἀθηναῖοι , Δημοσθένης οἰκεῖος γένει  καὶ πάντας ὑμῖν ὄμνυμι τοὺς θεοὺς ἦ μὴν ἐρεῖν τ ἀληθῆ  .
προσελθόντος δ αὐτῷ μου καὶ παρεῖναι καὶ βοηθεῖν ἀξιοῦντος εἴ τι ἔχοι , δήμων , ἔφη , ἐγὼ ποιήσω μὲν ὡς ἂν σὺ κελεύῃς  καὶ γὰρ ἂν δεινὸν εἴη  .
δεῖ μέντοι καὶ τὸ σαυτοῦ καὶ τ οὐμὸν λογίσασθαι .
ἐμοὶ συμβέβηκεν , ἀφ οὗ περὶ τῶν κοινῶν λέγειν ἠρξάμην , μη δὲ πρὸς ἓν πρᾶγμ ἴδιον προσεληλυθέναι ·
τοῖς μὲν ἐμπόροις , ὦ ἄνδρες δικασταί , καὶ τοῖς ναυκλήροις κελεύει ὁ νόμος εἶναι τὰς δίκας πρὸς τοὺς θεσμοθέτας , ἐάν τι ἀδικῶνται ἐν τῷ ἐμπορίῳ ἢ ἐνθένδε ποι πλέοντες ἢ ἑτέρωθεν δεῦρο , καὶ τοῖς ἀδικοῦσιν δεσμὸν ἔταξεν τ οὐπιτίμιον , ἕως ἂν ἐκτείσωσιν ὅ τι ἂν αὐτῶν καταγνωσθῇ , ἵνα μηδεὶς ἀδικῇ μηδένα τῶν ἐμπόρων εἰκῇ .
τοῖς δὲ περὶ τῶν μὴ γενομένων συμβολαίων εἰς κρίσιν καθισταμένοις ἐπὶ τὴν παραγραφὴν καταφεύγειν ἔδωκεν ὁ νόμος , ἵνα μηδεὶς συκοφαντῆται , ἀλλ αὐτοῖς τοῖς τῇ ἀληθείᾳ ἀδικουμένοις τῶν ἐμπόρων καὶ τῶν ναυκλήρων αἱ δίκαι ὦσιν .
καὶ πολλοὶ ἤδη τῶν φευγόντων ἐν ταῖς ἐμπορικαῖς παραγραψάμενοι κατὰ τὸν νόμον τουτονὶ καὶ εἰσελθόντες εἰς ὑμᾶς ἐξήλεγξαν τοὺς δικαζομένους ἀδίκως ἐγκαλοῦντας καὶ ἐπὶ τῇ προφάσει τοῦ ἐμπορεύεσθαι συκοφαντοῦντας .
ὁ μὲν οὖν μετὰ τούτου μοι ἐπιβεβουλευκὼς καὶ τὸν ἀγῶνα τουτονὶ κατεσκευακὼς προϊόντος τοῦ λόγου καταφανὴς ὑμῖν ἔσται ·
ἐγκαλοῦντος δέ μοι Ἀπατουρίου τὰ ψευδῆ καὶ παρὰ τοὺς νόμους δικαζομένου , καὶ ὅσα μὲν ἐμοὶ καὶ τούτῳ ἐγένετο συμβόλαια , πάντων ἀπαλλαγῆς καὶ ἀφέσεως γενομένης , ἄλλου δὲ συμβολαίου οὐκ ὄντος ἐμοὶ πρὸς τοῦτον , οὔ τε ναυτικοῦ οὔ τ ἐγγείου , παρεγραψάμην τὴν δίκην μὴ εἰσαγώγιμον εἶναι κατὰ τοὺς νόμους τουτουσί .
ὡς τοίνυν παρὰ τοὺς νόμους τούτους εἴληχέ μοι τὴν δίκην Ἀπατούριος καὶ τὰ ψευδῆ ἐγκέκληκεν , ἐκ πολλῶν ὑμῖν τοῦτ ἐπιδείξω .
ἐγὼ γάρ , ὦ ἄνδρες δικασταί , πολὺν ἤδη χρόνον ἐπὶ τῆς ἐργασίας ὢν τῆς κατὰ θάλατταν , μέχρι μέν τινος αὐτὸς ἐκινδύνευον , οὔπω δὲ ἔτη ἐστὶν ἑπτὰ ἀφ οὗ τὸ μὲν πλεῖν καταλέλυκα , μέτρια δ ἔχων τούτοις πειρῶμαι ναυτικοῖς ἐργάζεσθαι .
διὰ δὲ τὸ ἀφῖχθαι πολλαχόσε καὶ διὰ τὸ εἶναί μοι τὰς διατριβὰς περὶ τὸ ἐμπόριον γνωρίμως ἔχω τοῖς πλείστοις τῶν πλεόντων τὴν θάλατταν ·
τούτοις δὲ τοῖς ἐκ Βυζαντίου καὶ πάνυ οἰκείως χρῶμαι διὰ τὸ ἐνδιατρῖψαι αὐτόθι 0 .
ἔχοντος δέ μου οὕτως ὡς λέγω , κατέπλευσαν δεῦρο τρίτον ἔτος οὗτός τε καὶ πολίτης αὐτοῦ Παρμένων , Βυζάντιος μὲν τὸ γένος , φυγὰς δ ἐκεῖθεν .
προσιόντες δέ μοι ἐν τῷ ἐμπορίῳ οὗτος καὶ ὁ Παρμένων ἐμνήσθησαν περὶ ἀργυρίου .
ἔτυχεν δὲ οὑτοσὶ ὀφείλων ἐπὶ τῇ νηὶ τῇ ἑαυτοῦ τετταράκοντα μνᾶς , καὶ οἱ χρῆσται κατήπειγον αὐτὸν ἀπαιτοῦντες καὶ ἐνεβάτευον εἰς τὴν ναῦν , εἰληφότες τῇ ὑπερημερίᾳ .
ἀπορουμένῳ δ αὐτῷ μνᾶς μὲν δέκα ὁ Παρμένων ὡμολόγησεν δώσειν , τριάκοντα δὲ μνᾶς ἐδεῖτό μου οὗτος συνευπορῆσαι , αἰτιώμενος τοὺς χρήστας ἐπιθυμοῦντας τῆς νεὼς διαβεβληκέναι αὑτὸν ἐν τῷ ἐμπορίῳ , ἵνα κατάσχωσι τὴν ναῦν εἰς ἀπορίαν καταστήσαντες τοῦ ἀποδοῦναι τὰ χρήματα .
ἐμοὶ μὲν οὖν οὐκ ἔτυχεν παρὸν ἀργύριον , χρώμενος δὲ Ἡρακλείδῃ τῷ τραπεζίτῃ ἔπεισα αὐτὸν δανεῖσαι τὰ χρήματα λαβόντα ἐμὲ ἐγγυητήν .
ἤδη δὲ τῶν τριάκοντα μνῶν πεπορισμένων , ἔτυχεν προσκεκρουκώς τι τούτῳ ὁ Παρμένων ·
ὡμολογηκὼς δ εὐπορήσειν αὐτῷ δέκα μνᾶς , καὶ τούτων δεδωκὼς τὰς τρεῖς , διὰ τὸ προειμένον ἀργύριον ἠναγκάζετο καὶ τὸ λοιπὸν διδόναι .
αὐτὸς μὲν οὖν διὰ τοῦτο οὐκ ἐβούλετο ποιήσασθαι τὸ συμβόλαιον , ἐμὲ δ ἐκέλευεν πρᾶξαι ὅπως αὐτῷ ὡς ἀσφαλέστατα ἕξει .
λαβὼν δὲ τὰς ἑπτὰ μνᾶς παρὰ τοῦ Παρμένοντος , καὶ τὰς τρεῖς ἃς προειλήφει οὗτος παρ ἐκείνου , ἀνθομολογησάμενος πρὸς τοῦτον , ὠνὴν ποιοῦμαι τῆς νεὼς καὶ τῶν παίδων , ἕως ἀποδοίη τάς τε δέκα μνᾶς ἃς δι ἐμοῦ ἔλαβεν , καὶ τὰς τριάκοντα ὧν κατέστησεν ἐμὲ ἐγγυητὴν τῷ τραπεζίτῃ .
καὶ ὡς ἀληθῆ λέγω , ἀκούσατε τῶν μαρτυριῶν .
τὸν μὲν τρόπον τοῦτον ἀπήλλαξεν τοὺς χρήστας Ἀπατούριος οὑτοσί .
οὐ πολλῷ δὲ χρόνῳ μετὰ ταῦτα τῆς τραπέζης ἀνασκευασθείσης , καὶ τοῦ Ἡρακλείδου κατ ἀρχὰς κεκρυμμένου , ἐπιβουλεύει οὑτοσὶ τούς τε παῖδας ἐκπέμψαι Ἀθήνηθεν καὶ τὴν ναῦν ἐξορμίσαι ἐκ τοῦ λιμένος .
ὅθεν ἐμοὶ πρὸς τοῦτον ἡ πρώτη διαφορὰ ἐγένετο .
αἰσθόμενος γὰρ ὁ Παρμένων ἐξαγομένων τῶν παίδων ἐπιλαμβάνεται καὶ τὴν ναῦν κατεκώλυσεν αὐτὸν ἐξορμίζειν , καὶ μεταπεμψάμενος ἐμὲ λέγει τὸ πρᾶγμα .
ὡς δ ἤκουσα , τοῦτον μὲν ἀνοσιώτατον ἡγησάμην εἶναι τῷ ἐπιχειρήματι , ἐσκοπούμην δὲ ὅπως αὐτός τε ἀπολυθήσομαι τῆς ἐγγύης τῆς ἐπὶ τὴν τράπεζαν , καὶ ὁ ξένος μὴ ἀπολεῖ ἃ δι ἐμοῦ τούτῳ ἐδάνεισεν .
καταστήσας δὲ φύλακας τῆς νεὼς διηγησάμην τοῖς ἐγγυηταῖς τῆς τραπέζης τὴν πρᾶξιν , καὶ παρέδωκα τὸ ἐνέχυρον , εἰπὼν αὐτοῖς ὅτι δέκα μναῖ ἐνείησαν τῷ ξένῳ ἐν τῇ νηί .
ταῦτα δὲ πράξας κατηγγύησα τοὺς παῖδας , ἵν εἴ τις ἔνδεια γίγνοιτο , τὰ ἐλλείποντα ἐκ τῶν παίδων εἴη .
καὶ ἐγὼ μὲν ἐπειδὴ ἔλαβον τοῦτον ἀδικοῦντα , διωρθωσάμην ὑπὲρ ἐμαυτοῦ καὶ τοῦ ξένου ·
ὁ δ ὥσπερ ἀδικούμενος , ἀλλ οὐκ ἀδικῶν ἐμέμφετό μοι , καὶ ἠρώτα εἰ οὐχ ἱκανόν μοι εἴη αὐτῷ ἀπολυθῆναι τῆς ἐγγύης τῆς πρὸς τὴν τράπεζαν , ἀλλὰ καὶ ὑπὲρ τοῦ ἀργυρίου τοῦ Παρμένοντος τὴν ναῦν κατεγγυῶ καὶ τοὺς παῖδας , καὶ ὑπὲρ ἀνθρώπου φυγάδος ἀπεχθανοίμην αὑτῷ .
ἐγὼ δὲ τὸν πιστεύοντα ἐμαυτῷ τοσούτῳ ἔφην ἧττον ἂν περιιδεῖν , ὅσῳ φυγὰς ὢν καὶ ἀτυχῶν ἠδικεῖτο ὑπὸ τούτου .
πάντα δὲ ποιήσας καὶ εἰς πᾶσαν ἀπέχθειαν τούτῳ ἐλθών , μόλις εἰσέπραξα τὸ ἀργύριον , πραθείσης τῆς νεὼς τετταράκοντα μνῶν , ὅσουπερ ἡ θέσις ἦν .
ἀποδοθεισῶν δὲ τῶν τριάκοντα μνῶν ἐπὶ τὴν τράπεζαν καὶ τῶν δέκα μνῶν τῷ Παρμένοντι , ἐναντίον πολλῶν μαρτύρων τάς τε συγγραφὰς ἀνειλόμεθα , καθ ἃς ἐδανείσθη τὰ χρήματα , καὶ τῶν συναλλαγμάτων ἀφεῖμεν καὶ ἀπηλλάξαμεν ἀλλήλους , ὥστε μή τε τούτῳ πρὸς ἐμὲ μή τ ἐμοὶ πρὸς τοῦτον πρᾶγμα εἶναι μηδέν .
μετὰ ταῦτα τοίνυν ἐμοὶ μὲν οὔ τε μεῖζον οὔ τε ἔλαττον πρὸς αὐτὸν συμβόλαιον γέγονεν ·
ὁ δὲ Παρμένων ἐδικάζετο τούτῳ τῶν τε πληγῶν ὧν ἔλαβεν ὑπὸ τούτου , ὅτε τῶν παίδων ἐξαγομένων ἐπελάβετο , καὶ ὅτι τοῦ εἰς Σικελίαν πλοῦ διὰ τοῦτον κατεκωλύθη .
ἐνεστηκυίας δὲ τῆς δίκης δίδωσιν ὁ Παρμένων ὅρκον τούτῳ περί τινων ἐγκλημάτων , καὶ οὗτος ἐδέξατο , ἐπιδιαθέμενος ἀργύριον , ἐὰν μὴ ὀμόσῃ τὸν ὅρκον .
καὶ ὅτι ἀληθῆ λέγω , λαβέ μοι τὴν μαρτυρίαν .
δεξάμενος τοίνυν τὸν ὅρκον , εἰδὼς ὅτι πολλοὶ αὑτῷ συνείσονται ἐπιορκήσαντι , ἐπὶ μὲν τὸ ὀμόσαι οὐκ ἀπήντα , ὡς δὲ δίκῃ λύσων τὸν ὅρκον προσκαλεῖται τὸν Παρμένοντα .
ἐνεστηκυιῶν δ αὐτοῖς τῶν δικῶν πεισθέντες ὑπὸ τῶν παρόντων εἰς ἐπιτροπὴν ἔρχονται , καὶ γράψαντες συνθήκας ἐπιτρέπουσιν ἑνὶ μὲν διαιτητῇ κοινῷ Φωκρίτῳ πολίτῃ αὑτῶν , ἕνα δ ἑκάτερος παρεκαθίσατο , οὗτος μὲν Ἀριστοκλέα Ὀῆθεν , ὁ δὲ Παρμένων ἐμέ 0 1 .
καὶ συνέθεντο ἐν ταῖς συνθήκαις , εἰ μὲν τρεῖς ὄντες ὁμογνώμονες γενοίμεθα , ταῦτα κύρια εἶναι αὑτοῖς , εἰ δὲ μή , οἷς οἱ δύο γνοίησαν , τούτοις ἐπάναγκες εἶναι ἐμμένειν 0 .
συνθέμενοι δὲ ταῦτα , ἐγγυητὰς τούτων ἀλλήλοις κατέστησαν , οὗτος μὲν ἐκείνῳ τὸν Ἀριστοκλέα , ὁ δὲ Παρμένων τούτῳ Ἄρχιππον Μυρρινούσιον 0 1 2 .
καὶ τὸ μὲν πρῶτον ἐτίθεντο τὰς συνθήκας παρὰ τῷ Φωκρίτῳ , εἶτα κελεύσαντος τοῦ Φωκρίτου παρ ἄλλῳ τινὶ θέσθαι , τίθενται παρὰ τῷ Ἀριστοκλεῖ .
ὅτι μὲν ἐτέθησαν αἱ συνθῆκαι παρὰ Ἀριστοκλεῖ καὶ ἡ ἐπιτροπὴ ἐγένετο Φωκρίτῳ καὶ Ἀριστοκλεῖ καὶ ἐμοί , οἱ εἰδότες ταῦτα μεμαρτυρήκασιν ὑμῖν .
δέομαι δέ , ὦ ἄνδρες δικασταί , τὰ μετὰ ταῦτα πραχθέντα ἀκοῦσαί μου ·
ἐντεῦθεν γὰρ ἔσται φανερὸν ὑμῖν , ὅτι συκοφαντοῦμαι ὑπὸ τουτουὶ Ἀπατουρίου .
ἐπειδὴ γὰρ ᾔσθετο ὁμογνώμονας ὄντας ἐμὲ καὶ τὸν Φώκριτον καὶ ἔγνω καταδιαιτήσοντας ἡμᾶς ἑαυτοῦ , λῦσαι βουλόμενος τὴν ἐπιτροπήν , διαφθεῖραι τὰς συνθήκας ἐπεχείρησε μετὰ τοῦ ἔχοντος αὐτάς .
καὶ ἦλθεν ἐπὶ τὸ ἀμφισβητεῖν ὡς αὑτῷ διαιτητὴς εἴη ὁ Ἀριστοκλῆς , τὸν δὲ Φώκριτον καὶ ἐμὲ οὐδενὸς κυρίους ἔφησεν εἶναι ἀλλ ἢ τοῦ διαλῦσαι 0 .
ἀγανακτήσας δὴ τῷ λόγῳ ὁ Παρμένων ἠξίου τὸν Ἀριστοκλέα ἐκφέρειν τὰς συνθήκας , οὐ πόρρω φάσκων εἶναι τὸν ἔλεγχον , εἴ τι κακουργοῖτο περὶ τὰ γράμματα ·
γεγραφέναι γὰρ αὐτὰ οἰκέτην ἑαυτοῦ .
ὁμολογήσας δὲ ἐξοίσειν τὰς συνθήκας ὁ Ἀριστοκλῆς ἐμφανεῖς μὲν οὔπω καὶ τήμερον ἐνήνοχεν , εἰς δὲ τὴν ἡμέραν τὴν συγκειμένην ἀπαντήσας εἰς τὸ Ἡφαιστεῖον , πρ οὐφασίζετο ὡς ὁ παῖς περιμένων αὑτὸν ἀπολωλεκὼς εἴη τὸ γραμματεῖον καθεύδων .
ὁ δὲ ταῦτα κατασκευάζων ἦν Ἐρυξίας ὁ ἰατρὸς ὁ ἐκ Πειραιῶς , οἰκείως ἔχων τῷ Ἀριστοκλεῖ ·
ὅσπερ καὶ ἐμοὶ τοῦ ἀγῶνος αἴτιός ἐστιν , διαφόρως ἔχων .
καὶ ὡς ἐσκήψατο ἀπολωλέναι ὁ Ἀριστοκλῆς , ἀκούσατε τῶν μαρτυριῶν .
ἐντεῦθεν τοίνυν τὸ μὲν τῆς ἐπιτροπῆς ἐλέλυτο , ἠφανισμένων τῶν συνθηκῶν καὶ τῶν διαιτητῶν ἀντιλεγομένων ·
ἐπιχειροῦντες δὲ γράφειν ἑτέρας συνθήκας περὶ τούτων διηνέχθησαν , οὗτος μὲν ἀξιῶν τὸν Ἀριστοκλέα , ὁ δὲ Παρμένων τοὺς τρεῖς , οἷσπερ καὶ ἐξ ἀρχῆς ἡ ἐπιτροπὴ ἐγένετο 0 1 .
οὐ γραφεισῶν δ ἑτέρων συνθηκῶν , τῶν δὲ ἐξ ἀρχῆς ἀφανισθεισῶν , εἰς τοῦτ ἦλθεν ἀναιδείας ὁ ἠφανικὼς τὰς συνθήκας , ὥστε εἷς ὢν ἀποφανεῖσθαι ἔφη τὴν δίαιταν .
παρακαλέσας δὲ ὁ Παρμένων μάρτυρας ἀπεῖπεν τῷ Ἀριστοκλεῖ μὴ ἀποφαίνεσθαι παρὰ τὰς συνθήκας καθ αὑτοῦ ἄνευ τῶν συνδιαιτητῶν .
καὶ ὧν ἐναντίον ἀπεῖπεν , ἀκούσατε τῆς μαρτυρίας .
μετὰ ταῦτα τοίνυν τῷ Παρμένοντι συνέβη συμφορὰ δεινή , ὦ ἄνδρες δικασταί .
οἰκοῦντος γὰρ αὐτοῦ ἐν Ὀφρυνείῳ διὰ τὴν οἴκοθεν φυγήν , ὅτε ὁ σεισμὸς ἐγένετο ὁ περὶ Χερρόνησον , συμπεσούσης αὐτῷ τῆς οἰκίας ἀπώλοντο ἡ γυνὴ καὶ οἱ παῖδες .